b'\n_START_ARTICLE_\nFranc \xc5\xa0etinc\n_START_SECTION_\n\xc5\xbdivljenjepis\n_START_PARAGRAPH_\n1941 je bila njegova dru\xc5\xbeina izgnana v \xc5\xa0lezijo. Kot novinar je delal pri \xc4\x8dasniku Delo. Postal je tudi njegov odgovorni urednik od 17.6.1961 do 24.4.1962. Diplomiral je na Visoki \xc5\xa1oli za politi\xc4\x8dne vede (1964). Pozneje (1968\xe2\x80\x9372) je bil odgovorni oz. glavni urednik glasila Komunist. _NEWLINE_V politiki je za\xc4\x8del delovati v za\xc4\x8detku 70. let. Postal je sekretar Izvr\xc5\xa1nega komiteja CK ZKS (1972\xe2\x80\x9382) in torej eden vodilnih \xc4\x8dlanov Centralnega komiteja Zveze komunistov Slovenije, predsednik Republi\xc5\xa1ke konference Socialisti\xc4\x8dne zveze delovnega ljudstvaSlovenije (1982\xe2\x80\x9386), nato pa \xc4\x8dlan predsedstva Centralnega komiteja ZKJ. 1988 je protestno odstopil zaradi razmer v jugoslovanski politiki in se s politi\xc4\x8dnimi spremembami leta 1990 tudi dokon\xc4\x8dno umaknil iz aktivne politike. Je tudi avtor \xc5\xa1tevilnih \xc4\x8dlankov, romanov, kratke proze, dokumentarne literature (spominska in potopisna dela) ter drugih publikacij. _NEWLINE_Imel je dva sinova, Zlatka (1950) in Mileta (1956).'